అఖిల్ సినిమా విడుదల తేదీ
TNN| Aug 12, 2015, 10.51 AM IST
అఖిల్ అక్కినేని హీరోగా పరిచయం అవుతున్న సినిమా విడుదలకు తేదీ ఖరారైంది. వి.వి. వినాయక్ డైరెక్ట్ చేస్తున్న ఈ మూవీని అక్కినేని అభిమానులకు దసరా కానుకగా అక్టోబర్ 21న రిలీజ్ చేయాలని యూనిట్ సభ్యులు ఓ నిర్ణయానికొచ్చారు. అఖిల్ సరసన బాలీవుడ్ నటి సైరా భాను మనవరాలు సయేశా హీరోయిన్‌గా నటిస్తున్న ఈ సినిమా షూటింగ్ కూడా దగ్గరపడుతోంది.
హైదరాబాద్ శివార్లలోని సంఘీ ఫారెస్టులో ఆగస్టు 11 నుంచి మొదలయ్యే షూటింగ్‌లో ఓ ఫైటింగ్ సీన్, క్లైమాక్స్ పూర్తి చేయాలని యూనిట్ ప్లాన్ చేసుకుంటోంది. ఆ తర్వాత మరో మూడు పాటలు చిత్రీకరిస్తే ఇక సినిమా షూటింగ్ పార్ట్ అంతా పూర్తయినట్లేనని యూనిట్ వర్గాలు తెలిపాయి. అందులో రెండు పాటలు ఆగస్టు 30 నుంచి సెప్టెంబర్ 12 వరకు విదేశాల్లో షూట్ చేయనుండగా మిగతా ఒక్క పాటని హైదరాబాద్‌లోనే ఓ భారీ సెట్టింగ్ రూపొందించి అందులో ఆ పాటని చిత్రీకరించనున్నారు. నిఖితా రెడ్డి సమర్పణలో సినీ హీరో నితిన్ నిర్మిస్తున్న ఈ సినిమాకి అనూప్ రూబెన్స్, తమన్‌లు మ్యూజిక్ అందిస్తున్నారు.